Yara (bille)

Yara er en slekt av knøttsmå biller som lever mellom alger i rasktflytende bekker. De finnes ikke i Norge, men to arter forekommer i Sør-Europa. De hører til gruppen Myxophaga. Gruppen er meget tolerant når det gjelder temperatur, noen kan leve i iskaldt vann mens andre lever i vann fra varme kilder som holder en temperatur på 45 °C. Disse små billene er ofte tallrike, og både voksne og larver kryper rundt i algemattene som danner seg på steiner i bekkene, særlig på grunna nær breddene. Larvene ånder ved hjelp av trakégjeller, noe som mellom insekter med fullstendig forvandling bare finnes hos gruppen Myxophaga. De voksne billene bærer med seg et luftlager under dekkvingene.

Utseende 
Ganske små biller, 1 – 2 mm lange, gulbrune eller brunlige. Oversiden er fint hårete. Dekkvingene er forkortede, tvert avskåret. Bakkroppen er trukket ut til en spiss som når langt bakenfor dekkvingene. De kan ligne mye på slekten Cypha i familien kortvinger. Antennene er 8-leddete og ender i en en-leddet kølle. Beina er slanke med tre-leddete føtter. Larvene har et stort, bredt hode, en ganske tykk fremkropp, men liksom hos de voksne er bakkroppen trukket ut til en spiss.

Utbredelse 
Slekten er utbredt fra Nicaragua i nord til Peru i sør.

Systematisk inndeling 

 Ordenen biller, Coleoptera
 Underordenen Myxophaga
 Familie Hydroscaphidae
 Slekten Yara Reichardt & Hinton, 1976
 Yara dybasi Reichardt & Hinton, 1976
 Yara maculata Short, Joly & García, 2010
 Yara marmontsedu Raudez, Cano & Duque, 2019
 Yara oyaguei Trujillo & Cañote, 2019
 Yara vanini Reichardt & Hinton, 1976

Referanser

Kilde og bilder 
 Maddison, D.R. 2005. Tree of life – Yara.

Eksterne lenker 
 

Biller formelt beskrevet i 1976
Panamas insekter
Venezuelas insekter
Myxophaga
Dyr formelt beskrevet av Hans Reichardt
Dyr formelt beskrevet av Howard Everest Hinton